open-index/open-wikipedia-markdown huggingface dataset:
Игбоански јазик

**Игбоански** или само **игбо** (*Igbo*)  — нигер-конгоански јазик, дел од групата на игбоидски јазици. Јазикот е мајчин јазик на Игбоанците, една од поголемите етнички групи во Нигерија. Јазикот го зборуваат околу 24 милиони луѓе, претежно во Нигерија. Јазикот се пишува со латиница. Стандардниот јазик бил кодифициран во 1972 година, и се заснова на оверискиот и умуахијанскиот дијалект, а се вкупно јазикот има над 20 дијалекти. Најсродни јазици на игбоанскиот се иканскиот, икверејскиот и огбанскиот, кои понекогаш се сметаат за дијалекти на игбоанскиот. Јазикот  е службен јазик во Нигерија, покрај уште 4 други јазика, а признат е како малцински јазик во Екваторска Гвинеја.

## Писмо
Современата азбука на игбоанскиот јазик е следнава:

Графемите  и  се опишани како коартикулирано  и , но и како избувни, па затоа во табелата се претставени обете.

 и  претставуваат по две фонеми: носна согласка и слоговна носовка.

## Наводи

## Извори
* Awde, Nicholas and Onyekachi Wambu (1999) *Igbo: Igbo–English / English–Igbo Dictionary and Phrasebook* New York: Hippocrene Books.
* Emenanjo, 'Nolue (1976) *Elements of Modern Igbo Grammar*. Ibadan: Oxford University Press. ISBN 978-154-078-8
*Emenanjo, Nolue. *A Grammar of Contemporary Igbo: Constituents, Features and Processes.* Oxford: M and J Grand Orbit Communications, 2015.
* Green, M.M. and G.E. Igwe. 1963. *A Descriptive Grammar of Igbo.* Deutsche Akademie der Wissenschaften zu Berlin: Institut für Orientforschung.
* 
* Nwachukwu, P. Akujuoobi. 1987. The argument structure of Igbo verbs. *Lexicon Project Working Papers 18*. Cambridge: MIT.
* Obiamalu, G.O.C. (2002) *The development of Igbo standard orthography: a historical survey* in Egbokhare, Francis O. and Oyetade, S.O. (ed.) (2002) *Harmonization and standardization of Nigerian languages*. Cape Town : Centre for Advanced Studies of African Society (CASAS). ISBN 1-919799-70-2
* *Surviving the iron curtain: A microscopic view of what life was like, inside a war-torn region* by Chief Uche Jim Ojiaku, ISBN 1-4241-7070-2; ISBN 978-1-4241-7070-8 (2007)

## Поврзано
* Нигер-конгоански јазици
* Игбоанци
* Јазици во Нигерија
* Игбоански календар

## Надворешни врски

* Историја на игбоанскиот јазик
* Игбоански речник 
* ''Mkpuruokwu Igbo''  (игбоански речник)
* Insight into Igbo Јазик и култура
* Журнал за западноафриканските јазици 
* Игбоанско-англиски зборови
* xLingua-Online-Dictionary Англиско-игбоански речник 

Категорија:Игбоидски јазици
Категорија:Јазици во Нигерија
Категорија:Јазици во Екваторска Гвинеја
Категорија:Јазици во Камерун
Категорија:Аглутинативни јазици
Милиција

**Милиција** — назив за цивилна полиција во некои комунистички држави. Поимот се користел во Советскиот Сојуз и неколку држави од Варшавскиот договор, како и во Југославија, а денес сè уште се користи во Белорусија, Таџикистан, Узбекистан и Киргистан, но исто така и во непризнаените републики Абхазија, Јужна Осетија и Приднестровие.

## Милицијата во популарната култура
* „Метал-милиција“ (англиски: *Metal Militia*) - песна на американската хеви-метал група „Металика“ (*Metallica*) од 1983 година.

## Наводи

Категорија:Законоспроведувачки органи
Христо Ќуркчиев

**Христо Ќуркчиев** (роден во 1872 година во Крушево, починал во 1941 година во Софија) бил еден од шестте членови на Привремената влада на Крушевската Република и првиот и единствен градоначалник во Крушевската Република.
## Животопис
Христо Ќуркчиев е роден во 1872 година во градот Крушево, тогаш Отоманско Царство. Според потеклото, неговиот дедо Трајчо Стрезов бил од селото Бучин, Крушевско, но од таму бил протеран па со целата фамилија се преселил во Крушево. Ќуркчиев образованието го има завршено во Солунската машка гимназија каде што научил течно да зборува на француски јазик. Пред да се подигне востанието се знимавал со чевларство.
#### Во Крушевската Република
Веднаш по прогласувњаето на Крушевската Република се дала иницијатива за формирање на Привремена влада. Во неа влегле шестмина граѓани на Крушево, меѓу кои и Христо Ќуркчиев. Секој од нив добил функција според нивното искуство, па така Ќуркчиев бил назначен за градоначалник, при што неговата функција била и да раководи со градската милиција.
#### Амнестија и емиграција
По падот на републиката и заземањето на Крушево и Крушевско од османлиската војска, заедно со Димитар Секулов, одговорен за прехрана и производство, наводно поради тоа што ги заштитил жените во турската администрација бил испратен во Битола од Бахтијар паша. Сепак, во 1904 година се спасува од општа амнестија и веднаш емигрира во Бугарија каде што се сместува во Софија.

Животот во Софија го посветува на својот стар занает, при што се занимавал со чевларство, и поради таа причина отворил чевларски дуќан. Во 1941 година, тој добил мозочен удар и умрел во Софија, Царство Бугарија во своите 60-ти години.
## Наводи

Категорија:Градоначалници на Крушево
Категорија:Луѓе од Крушево
Категорија:Родени во 1872 година
Категорија:Починати во 1941 година
Категорија:Македонски преселници во Софија
Категорија:Починати во Софија
Категорија:Погребани на Централните софиски гробишта
Кабинет на Холандија

**Кабинет на Холандија** () е неформално тело кое е саставено од сите министри и државни секретари на Холандија.

Уставот на Холандија не содржи одредби за Кабинет, туку тој е створен со тек на време поради подобра координација на извршната власт. Формален орган е Советот на министри на Холандија, кој се состои само од министари.

Саставите на кабинетите се менуваат со промена на сообраниското мнозинство после секои парламентарни избори. Различни кабинети се нарекуваат по имињата на премиерот, а во случај премиерот да биде  на чело на повеќе кабинети, тогаш кабинетот се именува по редниот број и името на премиерот. На пр. тековниот састав се наракува по *[[Марк Руте]]*.

Поголемиот дел на државните секретари соработуваат со адекватните министри и одговараат за својот ресор. Двата државни секретари, за европски работи и надворешна трговија, имаат право во странство да се претставуваат како министри и можат да го користат полниот министарски протокол, но во Холандија тие дури не можат да присуствуваат на седниците без посебна покана.

Со политиката на кабинетот раководи Советот на министрите на Холандија, кои има право на законодавни и политички иницијативи.

## Поврзано
* Совет на министерите на Холандија
* Савет на министерите на Кралството Холандија

## Наводи

Категорија:Кабинет на Холандија
Ахил Тунтев

**Ахил Тунтев** (1939-2020) — македонски дипломат, новинар и советник на првиот претседател на Република Македонија Киро Глигоров.

## Животопис

### Рани години
Роден во Охрид 1939 година каде што го оформил основното и средно образование. Завршил Правен факултет на Универзитетот „Св. Кирил и Методиј“ во Скопје.  Бил главен и одговорен уредник на весникот на скопските студенти „Студентски збор“, а од 1968 до 1974 година бил главен и одговорен уредник на информативно-политичката програма на Телевизија Скопје и автор на повеќе телевизиски емисии.

### Општествено-политички активности
Бил избиран на најодговорни функции во општествено-политичките организациии на Универзитетот (претседател на Сојузот на студентите на Универзитетот во Скопје, секретар на Универзитетскиот комитет на СКМ), на републичко ниво (претседател на ЦК на Социјалистичката младина на Македонија, член на Извршниот комитет на ЦК-СКМ) и на сојузно ниво (член на Претседателството на Сојузот на студентите на Југославија и на Претседателството на Сојузот на социјалистичката младина на Југославија).

### Дипломатска активност
Од 1974 година се занимава со дипломатска работа во Републичкиот секретаријат за односи со странство, каде што заземал раководни функции и учествувал во бројни меѓународни активности. Од 1984 до 1988 година бил ополномоштен министер-советник во Амбасадата на СФРЈ во Софија, а потоа работел во Белград како советник на Сојузниот секретар за надворешни работи.

Во ноември 1989 г. се враќа во Скопје на функција советник за надворешно-политички прашања на Претседателството на СР Македонија. Оваа функција продолжува да ја врши и во Кабинетот на првиот претседател на Република Македонија, Киро Глигоров, за целото време на неговите два претседателски мандата (1991-2000). Учествувал, во состав на државни делегации или на експертско ниво, на бројни меѓународни конференции и средби во земјата и во странство, а извршувал и повеќе дипломатски мисии. Во „Утрински весник“ објавил сеќавања од приемот на Македонија во Обединетите нации во април 1993 година.

Пензиониран во април 2000 година на функција Амбасадор, советник на Претседателот на Републиката. Починал на 9 ноември 2020 година во Скопје.

## Публикации
Во 2005 ја објавува книгата „Република Македонија: прва декада, 1990-1999“ во издание на МИ-АН.

Соработувал на текстот и документацијата на книгата на Киро Глигоров „Македонија е сè што имаме“ (2001) и на *Дипломатскиот летопис* (издание на Дипломатскиот клуб - Скопје ).

## Наводи

Категорија:Родени во 1939 година
Категорија:Починати во 2020 година
Категорија:Македонски дипломати
Категорија:Луѓе од Охрид
Бродец

**Бродец** може да се однесува на:

* Бродец — село во Општина Чучер-Сандево, Скопско
* Бродец — село во Општина Гостивар, Гостиварско
* Бродец — село Општина Тетово, Тетовско
Шипковица

**Шипковица** може да се однесува на следниве села во Македонија:

* Шипковица (Радовишко) — село во Општина Радовиш, Радовишко
* Шипковица (Тетовско) — село во Општина Тетово, Тетовско

## Поврзано
* Општина Шипковица
Нов Белград

**Нов Белград** е општина, воедно и населено место, во Белград и се простира  на површина од 4.096 хектари. Според пописот на населението во Србија во 2011 година, бројот на населението изнесувало  214.506 жители.

Општина Нов Белград е една од седумнаесетте белградски општини. Три године после Втората светска војна поставен е камен темелник на Нов Белград, а во 1952 година основана е општина Нов Белград, која се развила во метрополис и која и ден денес расте.

## Географска положба
Нов Белград се наоѓа на левата страна на реката Сава. Административно, неговиот североисточен дел почнува на десната страна на Дунав, малце пред Ушќе. Северозападно се наоѓа од „стариот“ Белград, со кој е поврзан преку 6 мостови (Бранков мост, Газела, Савски мост, Стариот железнички мост и Новиот железнички мост, како и најновиот,  Мостот на Ада Циганлија, отворен во 2011 година). Европскиот пат E-75 проаѓа низ централниот дел на Нов Белград.

### Географски одлики
Општина Нов Белград зазема површина од 40,96&nbsp;км2. Главна физичка особина на Нов Белград е неговиот рамен терен, што претставува голем контраст на стариот дел на Белград, кој е изграден на 32 рида. Освен Бежанија, својот западен дел, Нов Белград е изграден на површина која во основа била мучуриште кога во 1948 година започнала изградбата на новиот град. Со години на Нов Белград е носено песок од дунавското Мало воен остров, сè додека од него не е преостанат мал низок пошумен појас кои постои и денес.

Останатите географске одлики на Нов Белград со полуостровот Мала Циганлија и острвот Ада Меѓица, двете на Сава и заливот Зимовник, кој ја опкружува Мала Циганлија, во кој се наоѓаат објекти и бродоградилишта на Белград. Лесне Заравни и Бежаниска коса се наоѓаат во западниот дел на општината, додека во јужниот дел протекува каналот Галовица која се влева во Сава.

Од сите белградски градски општини, Нов Белград има најмногу зелени површини, вкупно 3,47 км² или 8,5 % својата површина. Најмногу површина на паркови, спаѓа на Ушќе. На Нов Белград во 2008 година отворен е Паркот Република Српска со идеја да се симболизира пријателството помеѓу Србија и Република Српска.

## Литература
* 
* 
* Слободан Ристановић (2008) : *60 година Новог Београда*;

## Надворешни врски

* Званична страна општине  
* Званична страна Београда  
* Део емисије о архитектури и изградњи Новог Београда

Категорија:Новобелградски населби
Категорија:Општини во Белград
Категорија:Плански градови
Налутените птици (филм од 2016)

алт=Налутени птици филмот|мини|Налутени птици  филмот
**Налутените птици** (англиски: *The Angry Birds*) - американски анимиран филм од 2016 година, во режија на Клеј Кејтис и Фергал Рајли. Гласовите во филмот ги позајмуваат: Џејсон Судајкис, Џош Гед, Дени Мекбрајд, Бил Хејдер, Шон Пен итн.

## Содржина
На еден остров среќно живеат птици што не летаат. Меѓу нив е и птицата Црвенко (*Red*), кој постојано е намуртен, не сака да се дружи со никого, па дури и живее сам, надвор од селото. Поради лошото однесување, судијата му пресудува казна да мора да посетува часови по добро однесување. Таму, тој се запознава со птиците Чак, Бомба и Теренс. Еден ден, на островот пристигнува брод со свињи, кои успеваат да ги залажат птиците, постојано организирајќи забави, а во меѓувреме им ги крадат јајцата. Единствено, Црвенко уште од самиот почеток не ги поднесува свињите и се обидува да ги предупреди птиците, но тие не му веруваат. Кога свињите ќе си заминат на нивниот остров со украдените јајца, птиците од островот се очајни, но Црвенко ги охрабрува. Тој и другарите одат во планината да го побараат легендарниот орел, но кога го наоѓаат, целосно се разочарани од него, зашто тој е стар и неспособен за никаква акција. Оттука, Црвенко ги организира птиците и тие успеваат да појдат на островот на свињите, каде се борат со нив и, со помош на орелот, успеваат да ги спасат јајцата. Птиците се враќаат на островот, но без Црвенко и сите мислат дека тој е мртов. Но, Црвенко се враќа жив, заедно со последното јајце за кое сите мислат дека е загубено. Благодарение на неговата храброст, сите птици стануваат намуртени како него, му градат нова куќа во селото и го слават како јунак.

## Наводи

Категорија:Цртани филмови
Категорија:Американски филмови
Категорија:Филмови на англиски јазик
Категорија:Филмови од 2016 година
Категорија:Филмови со Шон Пен
Категорија:Филмови со Дени Мекбрајд
Создавањето на Адам

**Создавањето на Адам** () — една од деветте сцени на таванот на Систинската капела. Оваа фреска денес е една од најпознатите слики на светот.

Сликањето на таванот на Систинската капела, која е наречена така според папа Сикст IV, кој дозволил таа да се изгради, а ја нарачал папата Јулиј II, го насликал Микеланџело, од 10 мај 1508 година до 31 октомври 1512 година.

Димензиите на оваа фреска се 4,80 X 2,30 м. Иако е четврта по ред, завршеана е помеѓу последните. Во „Создавањето на Адам“ Микеланџело се приближил на тајните достигнувања на човештвото и Создавачот и ја оформил. На сликата монументалниот патријархален Бог ја пружи својата рака преку сликата носен од ангелите во овал на темноцрвен плашт, додека позади грбот наѕираат голи фигури, вклучувајќи една жена (која многумина ја сметаат за Ева) која љубопитно гледа преку неговото рамо и го вкрстува погледот со Адам. Во контраст со таа драматична група, Адам опуштено лежи на новосоздадената Земја затоа што сè уште ја немал примено искрата на животот која му ја пружа Божјата рака „Десната рака на Татковците“ (според папската химна Veni Creatot Spiritus) силно го поттикнува „првиот човек“ кој како да се буди од сон. Божјиот показалец насочен заповеднички и одлучно, додека Адам едвај успева да ја подигне раката. Господ ја потврдува и со строгиот поглед насочен на Адам кој се покажува како покорен и полн со стравопочитување.

## Надворешни врски
* 
* Models of wax and clay used by Michelangelo in making his sculpture and paintings

Категорија:Слики од Микеланџело Буонароти
Категорија:Систинска капела
Категорија:Уметнички слики од 1512 година
Квантитативно олеснување

**Квантитативно олеснување** (Quantitative easing-**QE**) — монетарна политика каде што централната банка создава нови електронски пари со цел да купи државни обврзници или други  финансиски средства за стимулирање на економијата, односно да се зголеми трошењето во приватниот сектор и да се врати инфлацијата до својот таргет). Неконвенционалната форма на монетарна политика, обично се користи кога стандардната монетарна политика станува неефективна во борбата против намалувањето на понудата на пари. централна банка спроведува квантитативно олеснување со купување на одредено количество на финансиски средства од комерцијалните банки и други финансиски институции, на тој начин зголемувајќи ги цените на тие финансиски средства и намалувајќи го нивниот принос, додека истовремено се зголемува понудата на пари. Ова се разликува од повеќе вообичаената политика за купување или продажба на краткорочни државни обврзници за да се задржат меѓубанкарските каматни стапки на предвидената целна вредност.

Експанзивната монетарна политика за стимулирање на економијата обично вклучува централната банка да купува краткорочни државни обврзници за намалување на краткорочните пазарни каматни стапки. Сепак, кога краткорочните каматни стапки ќе постигнат или ќе се приближат до нула, оваа метода повеќе не може да работи. Во такви околности, монетарните власти, може да користат квантитативно олеснување за понатамошно стимулирање на економијата со купување на средствата на доспевање подолг од краткорочните државни обврзници, а со тоа се постигнува намалување на долгорочните каматни стапки и понатаму надвор на кривата на принос.

Квантитативно олеснување може да помогне во осигурувањето дека инфлацијата нема да падне под целта. Ризици вклучуваат политиката да е поефикасна отколку што е посакувано во постапувањето против дефлацијата (што доведува до повисока инфлација на подолг рок, поради зголемувањето на понудата на пари), или да не е доволно ефикасна ако банките не сакаат да им позајмуваат и потенцијалните кредитобаратели не сакаат да се позајмуваат. Според Меѓународниот Монетарен Фонд, Федералниот систем на резерви, и разни економисти, квантитативното олеснување преземени после глобалната финансиска криза од 2007-08 ги ублажи некои од економските проблеми од кризата.

## Наводи

Категорија:Економска политика
Категорија:Финансиски пазари
Категорија:Инфлација
Категорија:Монетарна политика
Категорија:Економски поими
Германски фолклор

мини|Илустрација на Хансел и Гретел
**Германскиот фолклор** — фолклор кој се создал во текот на повеќе векови на територија на Германија.

Сличен е на скандинавскиот и на англискиот фолклор. Создадени се под слично влијание: претхристијански пантеон и други битија еднакви на тие од нордиската митологија; магични карактери (некои се препознатливо пред-христијански) поврзани со христијански фестивали и други регионални приказни.

Како и во Скандинавија, кога вербата во старите богови исчезнала, останале делови од митовите: Холда, патрон на вртењето; Лорелајот, сирена од реката рајна; духот Перхта; Белата жена, Воден дух којшто ги штити децата; Дивиот лов  и џинот Рубезал.

Популарни приказни поврзани со празниците ги вклучуваат приказните за Крампус кој е помошник на Дедо Мраз; Луцелфрау, јулска вештерка која давала подароци.

## Надворешни врски
*Германски приказни и фолклор (англиски)

Категорија:Германски фолклор
Дејан Парезановиќ

**Дејан Парезановиќ** (роден 16 април, 1994 во Краљево) — српски фудбалер кој моментално игра за Спартак Суботица. Висок е 1.80 м и игра на позицијата одбранбен играч.

## Наводи

## Надворешни врски
* Профил на transfermarkt.co.uk
* Профил на soccerway.com

Категорија:Родени во 1994 година
Категорија:Луѓе од Краљево
Категорија:Живи луѓе
Категорија:Српски фудбалери
Јулија Мамеја

**Јулија Авита Мамеја** (, родена во околу 180 - починала во 235 година) — римска царица, мајка на римскиот цар Александар Север.

Јулија Мамеја била втората ќерка на Јулија Меса и сирискиот аристократ Јулиј Авит, како и сестра на Јулија Соемиј. Јулија Мамеја се омажила за Марк Јулиј Гесиј Марцијан, со кој имала две деца, Теодора и Марк Јулиј Гесиј Басијан Алексијан, подоцна познат како Александар Север.

За разлика од својата сестра, Јулија Мамеја не била вовлечена во некој скандал и живеела беспрекорен живот. Кога Елагабал и нејзината мајка Јулија Соемиј се покажале како неспособни валдатели, се укажала шансa на Александар Север, синот на Јулуја Мамеја. Тој станал цар кога во 222 година Елагабал бил убиен од страна на преторијанците, а Јулија Мамеја како регент владеела во името на Александар кој тогаш имал 14 години.

Јулија Мамеја го испраќала својот син на сите негови воени походи, што како пракса ја вовела Јулија Домна, жената на Септимиј Север. Така Јулија Мамеја патувала на исток, во војна против Перчаните. Таа била заедно со својот син кога тој војувал со Германите. Кога Александар Север го убиле неговите војници блиску Могунтијакум, на Јулија Мамеја ѝ се случила истата судбина, односно мајката и синот биле убиени истовремено на 19 март 235 година.

## Надворешни врски

*Julia Mamaea's article at livius.org 

## Наводи

Категорија:Северска династија
Категорија:Римски царици
Категорија:Жени од Стариот Рим
Категорија:Римјани од 3 век
Категорија:Несигурна година на раѓање
Категорија:Починати во 235 година
Медведница

мини|220px|Шума на Медведница
мини|220px|Растителен свет на Медведница
**Медведница** или **Загрепска Гора**  () - планина северно од Загреб. Сљеме, нејзиниот највисок врв (1033 м), е популарно излетничко место до кое се стигнува по пат или пешки, планинарејќи. Од 1963 до 2007 година до Сљеме возела жичница. Билото на Медведница е долго 42 км и се протега во насока североисток – југозапад. Планината е пошумена. Во 1981 година, западниот дел на Медведница е прогласен за природен парк .

## Скијање

На Сљеме се наоѓа скијачка патека која е една од локациите за натпревари во светскиот скијачки куп (Снежна кралица), а од јануари 2005 година, се одржуваат трки за женскиот светски скијачки куп. Скијалиштето располага со три скијачки жичници: троседешница и две влечници – сидра. Додадена е опрема за производство на вештачки снег и поради тоа сезоната на скијање е продолжена на повеќе од четири месеци. Постојат три начини за да се стигне до планината: по пат (со автомобил или автобус) или пеш (бројни планински патеки). Во минатото бил присутен и гондола лифт кој започнувал од населбата Грачани веднаш под Медведница. Жичарницата работела од 1963 до 2007 година, кога по големата грешка во машинската соба ги направила поправките економски невозможни. Гондолата имала капацитет за четири лица, со патување од 23 минути, поминувајќи растојание од 4023 m. Новиот гондола-лифт ќе ја користи постојната рута проширена за 3&nbsp;кмНа Медведница има десетици планински колиби за традиционални еднодневни патувања до планината. Поради својата близина до Загреб, Медведница има многу посетители, особено за време на викендите.

## Наводи

## Надворешни врски

* Stranica Parka prirode Medvednica 
* Medvednica.info

Категорија:Хрватска
Категорија:Планини во Хрватска
Магла (роман)

**„Магла“** (шпански: *Niebla*) - роман на шпанскиот писател Мигел де Унамуно, напишан во 1907, а објавен во 1914 година.

## Содржина
Романот се состои од пролог, пост-пролог и 33 глави.
Еден ден, Аугусто случајно ја здогледува девојката Еухенија и, воодушевен од нејзините очи, се распрашува за неа. Подоцна, тој ги посетува нејзините роднини при што тетката на Еухенија посакува таа да се омажи за богатиот Аугусто. Исто така, тој се запознава со Еухенија, но таа не покажува никаква симпатија кон него, зашто има момче (Маурисио) со кого сака да се омажи. За да ја привлече, Аугусто ја исплаќа хипотеката на нејзината родна куќа, но тоа уште повеќе ја разлутува Еухенија, која цврсто ја посакува својата слобода. Во меѓувреме, Аугусто се преиспитува, дали е навистина заљубен и кокетира со перачката Росарио. По некое време, Еухенија ја раскинува врската со Маурисио и се смирува со Аугусто, ветувајќи си дека ќе бидат добри пријатели. Малку подоцна, Аугусто ја бара нејзината рака и, за негово изненадување, Еухенија прифаќа да се омажи за него, но го замолува да му најде работа на Маурисио. Аугусто му помага на момчето, а Маурисио доаѓа да му се заблагодари и притоа му кажува дека има нова девојка - Росарио. Три дена пред закажаната свадба, Еухенија побегнува и му испраќа писмо на Аугусто во кое го известува дека отишла да живее со Маурисио. Така, Аугусто останува и без неа и без Росарио, разочаран и потонат во голем срам. Тој помислува на самоубство, но претходно оди во Саламанка, каде го посетува писателот на книгата за да се посоветува со него. Во текот на разговорот, меѓу него и авторот на книгата настанува остра кавга, во која писателот му кажува на Аугусто дека тој не постои вистински, туку е само измислен лик од книгата, а Аугусто му возвраќа велејќи дека авторот е тој што е производ на ликовите од своите дела. По кавгата, Аугусто ја губи волјата за живот, доаѓа дома и умира, а потресено од загубата на својот господар, умира и неговото верно куче, Орфео.

## Осврт кон новелата
„Магла“ е едно од клучните дела на Унамуно, кое тој го нарекува „нивола“, книжевен жанр измислен од него со цел да го ослободи делото од цврстите рамки на романот. Во делото, Унамуно ги прикажува дилемите на еден невротичар-романтичар, кој страда од вертеровска егзалтација при што запаѓа во комичност.

## Изданија на македонски јазик
Во 2016 година, новелата била објавена на македонски јазик, во издание на „Бегемот“, во рамки на едицијата „Ars magna“, а во тираж од 500 примероци. Преводот од шпански јазик го направила Милка Јованова; ликовното уредување на книгата е дело на Бојан Димитиревиќ; а лектурата ја направила Ирена Ралева. Книгата била испечатена во „Печатницата Наумовски“ од Скопје. Книгата, со димензии од 18 сантиметри и со обем од 303 страници, е каталогизирана во НУБ „Св. Климент Охридски“ од Скопје и ја носи меѓународната ознака ISBN 978-608-4718-51-2.

## Наводи

Категорија:Дела на Мигел де Унамуно
Категорија:Изданија на Бегемот
Категорија:Книги од 1914 година
Категорија:Шпански романи
Категорија:Појавено во 2016 година во Македонија
Коњско

**Коњско** може да се однесува на следниве села:

;Македонија
* Коњско (Охридско) — село во Општина Охрид
* Коњско (Ресенско) — село во Општина Ресен

;Словенија
* Коњско (Севница) — село во Општина Севница

## Поврзано
* Конско (појаснување)
Крапска Река

**Крапска Река** или **Крапа** — поголема десна притока на реката Треска. Според карактерот на нејзиниот тек, таа е типична понорница.

## Тек

Реката Крапа го има изградено своето поречие во јужниот дел од масивот на планината Даутица, собирајќи ги водите на нејзината западна падина. Таа е типична понорница која своите води ги внесува во реката Треска.

Должината на постојаниот водотек изнесува  11,1 км, а должината на скратената долина, во која подземно тече Крапа е 12,1 км.

### Извор

Извира под врвот Бел Камен на височина од 1.900 метри, каде ги собира водите од повеќе извори како Студен Клајнец под врвот Старци, Бела Вода и потоците Плевниште и Бороечки Дол, и има површинско истекување на водата сѐ до под селото Крапа каде што понира во три понори, а за време на висок водостој и преку четврти.

### Понор

Главниот понор се наоѓа во најнискиот дел од проширената долина. Има облик на бунареста вртача која од десната и челна страна е каменлива и стрмна, а левата поблага составена во горниот дел од речен нанос. Дното на понорот е исполнето со мил и гранки. При нормални води сета вода на реката Крапа пропаѓа преку овој понор. Од овој главен понор долинското дно се издига и преку два поголеми превали продолжува најпрво кон север, а потоа кон запад и се спушта во долината на Треска.

Во овој дел нема никакво површинско истекување на вода, а дното е исполнето со карпи и плитки вртачи. Во долниот дел над самата некогашна утока на Крапа во Треска  е изградена пештерата Пешница од која избива повремено врело. Вкупната должина на Крапската Долина изнесува 23,2 км.

## Крапска Понорница

За време на високи води во пролет и во есен, водата од Крапската Понорница се јавува во врелото на пештерата Пешница, меѓутоа за време на ниски води ова врело пресушува и се поставува прашањето каде избива водата од Крапска Река по понирањето во Крапскиот Понор.

Со движењето на оваа вода е поврзано едно интересно научно откритие што го констатирал професорот Манаковиќ. Имено со боење во 1958 година тој утврдил дека водата на Крапа која понира во главниот понор се јавува над селото Девич во врелото Асановец. Тоа се наоѓа на левиот брег на Треска, иако поречието на Крапа е изградено од нејзината десна страна. Значи, подземниот тек на Крапа преку сифонски канали го минува коритото на Треска и се јавува во врелото Асановец кое е од левата страна на Треска.

## Галерија


Податотека:Крапска Река 3.jpg|Крапска Река
Податотека:Понорот на Крапска Река.jpg|Понорот на Крапска Река
Податотека:Крапска Река 2.jpg|Реката во самата долина


## Поврзано
* Крапа
* Понорница
* Треска

## Наводи

## Надворешни врски

Категорија:Крапа
Категорија:Реки во Македонија
Категорија:Притоки на Треска
Патишка Река (река)

**Патишка Река** — река - понорница во Македонија. Се наоѓа на скопска Сува Планина, јужно од Скопје, поминува низ истоименото село Патишка Река и се влева во Маркова Река. Зафаќа сливно подрачје од 197,4 км2. Извира собирајќи ги водите од гребенот Пепелјак на Караџица, протекува низ истоименото село Патишка Река од каде течејќи во северен и североисточен правец понира во месноста Присој близу исклучувањето на патот за Држилово, при што потоа се појавува во продолжение како Сува Река, влевајќи се во Маркова Река. Според записите на македонскиот револуционер Ѓорче Петров во книгата Материјали по изучувањето на Македонија, Патишка Река започнува да тече на Црн Врв недалеку од Салаковските Езера и надолу слегува по длабокиот дол помеѓу Караџица и Ибраимица. За разлика од нејзиното продолжение Сува Река, Патишка Река, иако е покуса, е пополноводна и дотекува повеќепати и посилно, затоа што минува низ шумовити места.

## Галерија


File:Патишка Река 01.jpg|Течението на Патишка Река под истоименото село
File:Патишка Река 03.jpg|Мост над Патишка Река
Патишка Река под селото.jpg|Течението на Патишка Река под истоименото село



## Наводи

## Поврзано
* Патишка Река
* Сува Река (Скопска)
* Понорница


Категорија:Реки во Македонија
Чаби Алонсо

**Хабиер "Чаби" Алонсо Олано** (; ) — е поранешен шпански фудбалер кој настапувал како играч од средината на теренот и моментален тренер на Реал Мадрид.

Алонсо ја започнал својата кариера во ФК Реал Сосиедад, главниот тим во неговата покраина Гипускоа. По краток период на позајмица во Еибар, тој се вратил во Сосиедад каде што тогашниот менаџер Џон Тошак го назначенил Алонсо како негов капитен. Алонсо успеал во улогата, предводејќи го Реал Сосиедад на второто место во сезоната 2002-03 во Ла Лига. Добрите игри во Сан Себастијан му овозможиле трансфер во Ливерпул во август 2004 година за 10,5 фунти £. Тој уште во првата сезона ја освоил Уефа Лигата на Шампионите, под раководство на Рафаел Бенитез, постигнувајќи гол за израмнување во финалето одиграно ви Истанбил против Милан. Следната сезона, тој го освоил ФА Купот и ФА Комјунити Шилд. Во 2009 година тој се преселил во Реал Мадрид во договор во вредност од околу £30  милиони фунти. По пет сезони во клубот, тој ја освоил титулата во Ла Лига во 2012 година, под водство на Жозе Мурињо и Лигата на шампионите во 2014 година под водство на Карло Анџелоти. Со доаѓањето на германскиот репрезентативец Тони Крос во Реал Мадрид, тој заминал во спротивен правец во Бундеслигашот Баерн Минхен на договор од две години.

Тој го направил своето меѓународно деби за Шпанија во април 2003 година, против Еквадор со победа од 4-0. Додека играл за Шпанија, Алонсо ги освоил Евро 2008,  Евро 2012 и Светското првенство 2010, и тој, исто така, ја претставувал неговата земјата на Евро 2004 и Светското првенство 2006. На 23 јуни 2012 година, Алонсо го прославил својот 100-ти настап за Шпанија во четврт-финалето на Евро 2012 против Франција и го прославил со постигнати два гола за Шпанија за да ја внесе својата репрезентација во полуфиналето. По неуспехот на Шпанија да напредува од фазата по групи на Светското првенство 2014, Алонсо се повлекол од репрезентацијата на 27 август 2014 година. Неговите 114 настапи го довеле меѓу петте фудбалери со најмногу настапи за Шпанија .

## Наводи

## Надворешни врски

* Profile on Realmadrid.com
* BDFutbol profile
* National team data
* 2010 FIFA World Cup profile
* 
* 
* 
* 
* LFCHistory.net Profile
* Profile at BBC Sport 
*

Категорија:Живи луѓе
Категорија:Фудбалери на ФК Ливерпул
Категорија:Шпански фудбалери
Категорија:Фудбалери од Премиер Лига
Категорија:Фудбалери на ФК Реал Мадрид
Категорија:Фудбалери на ФК Бајерн Минхен
Категорија:Баскиски фудбалери
Категорија:Баскиски фудбалски репрезентетивци
Валмиера

**Валмиера** (, ) — најголем град во регионот Виѕеме, Латвија, со површина од 18,1 квадратни километри. Тој е центар на општината Валмиера. Во 2002 градот имал 27.323 жители, а во 2017 имал 24.818 жители. Се наоѓа на крстопатот на неколку важни патишта, 100 километри североисточно од Рига, главниот град на Латвија, и 50 километри јужно од границата со Естонија. Валмиера се наоѓа на двата брега на реката Гауја.

Валмиера и најблиската околина биле едни од најстаро населените региони на Латвија. Археолошките докази покажуваат дека местото било населено уште пред 9.000 години. Главни стопански гранки во Валмиера се прехранбената индустрија (млеко, месо и жито), производството на фиберглас, браварскиот занает, преработка на дрво и производство на мебел. Градот е домаќин на КК Валмиера, кој ја освоил кошаркарската лига на Латвија во сезоната 2015–16.

## Збратимени градови
Валмиера е збратимена со:


File:Bridge over Gauja river.JPG|Мост над реката Гауја во Валмиера
File:Rigas Iela, summer 2013.JPG|улицата „Рига“ во центарот на Валмиера
File:Valmiera muuseum.JPG|Градскиот музеј
File:Valmieras teātris.jpg|Градскиот театар
File:Valmiera Old Pharmacy in Castle ruins.JPG|Разрушениот замок во Валмиера
File:Valmiera railway station 2.JPG|Железничката станица
File:Valmieras Valsts gimnazija kreisa puse 2014-12-27.jpg|Општинската гимназија


## Наводи


Категорија:Градови во Латвија
Категорија:Државни градови во Латвија
Категорија:Виѕеме
Категорија:Валмиера (општина)
Прошек

[мини|350px|Областа на производство на прошек (средна и јужна [Далмација)]]
**Прошек** – вид десертни вина од Далмација кои се произведуваат од различни видови винова лоза и со различна постапка на производство. Нивната боја, буке, како и квалитетот меѓусебно се разликуваат.

Во времето на СР Хрватска големите винарии од Шибеник и Сплит се обидувале да пласираат разни сорти на вина на европскиот пазар. Едно од водечките вина од тој период е *Диоклецијан* кое најмногу заради својата поволна цена остварило одредена популарност во странство. Квалитетот на *Диоклецијан* не можел да се мери со водечките марки на светски вина. Во меѓувреме квалитетот на ова вина се подобрил, иако и понатаму не може да се вброи во врвните светски вина.

## Производство и одлики
Добрите прошеци се произведуваат со методот *пасито*. Презреаното грозје внимателно се собира и се остава да се суши околу една недела на сламени подлоги или на пластични фолии. Со намалувањето на течноста, се зголемува уделот на шеќерот. Кај поквалитетните производи така подготвеното грозје се префрла во бочви каде со ладење се остава да врие сè додека ферментацијата сама не престане на постигнати 15-16% вол.

Овие вина, и покрај максималното разградување на шеќерот во текот на вриењето, на крајот и понатаму содржат повеќе од 120 грама шеќер по литар. Во послабо родните години во постапката на вриење се разградува целокупниот шеќер, па за да се произведе солиден прошек, се скратува ферментацијата или му се додава одредена количина на овошен сируп. Составот на основните вина е многу различен. Најчести и најдоминантни сорти се богдануша, мараштина и вугава, на кои им се додаваат мали количини, често само локално познати сорти. На Хвар се произведува прошек од сортата мал плавец која е слична со португалските ликерски вина (порто).
[мини|Шишиња прошек произведена на [Пељешац]]

Вината со голем удел на богдануша имаат освежителен остаток на киселина, па и покрај тежината и благоста, делуваат лесно и живо. Прошеците направени на основа вугава потсетуваат на слатко шери. Најдобрите прошеци се направени од мал плавец како и куве од богдануша и вугава.

## Препреки со името
Во хрватските медиуми објавена е вест дека со влегувањето во Европската Унија, односно од 1 јули 2013 година, името „прошек“ не ќе може повеќе да се користи. Се сметало дека Европска комисијаЕвропската комисија мисли дека користењето на традиционалниот израз „прошек“ би довело до висок ризик од збунување на потрошувачите, бидејќи таквото име фонетикафонетски потсетува на заштитената ознака просеко, која е заштитена од Италија и веќе постои во Европската Унија. Кратко потоа се открило дека Министерството за земјоделство погрешно ги протолкувало одредбите и дека името „прошек“ смее да се користи и после влегувањето на Хрватска во Европската Унија.

## Литература
* Stephen Brook: Liquid Gold: *Dessert Wines of the World*. Constable 1987. ISBN 978-0-09-466920-8
* Horst Dippel (Hrsg.): *Das Weinlexikon*. Fischer-Taschenbuch-Verl., Frankfurt am Main 1989, ISBN 3-596-24501-X

## Наводи

Категорија:Енологија
Категорија:Пијалаци
Категорија:Алкохолни пијалаци
Категорија:Вина
Категорија:Десертни вина
Категорија:Хрватски вина
Црква „Вознесение Христово“ - Арбанашко

**Вознесение Христово** (позната и само како **Свети Спас**) — главна селска црква во козјачкото село Арбанашко. Црквата е сместена во главниот дел на раштрканото село Арбанашко, веднаш покрај патот, спроти подрачното училиште. Во нејзиниот двор се наоѓаат и самите селски гробишта.

## Историја

Црквата била започната во 1938 година во месноста Црквиште. Меѓутоа, со започнувањето на Втората светска војна, црквата никогаш не била довршена.

## Галерија


Податотека:Викиекспедиција Козјачија 039.jpg|Поглед на црквата
Податотека:Викиекспедиција Козјачија 041.jpg|Влезот на црквата
Податотека:Викиекспедиција Козјачија 042.jpg|Страничен дел на црквата
Податотека:Викиекспедиција Козјачија 044.jpg|Црквата погледната од подалеку
Податотека:Викиекспедиција Козјачија 102.jpg|Недовршената внатрешност
Податотека:Викиекспедиција Козјачија 104.jpg|Влезот во црквата
Податотека:Викиекспедиција Козјачија 99.jpg|Селските гробишта


## Поврзано
* Кумановско-осоговска епархија
* Арбанашко

## Наводи

## Надворешни врски

Арбанашко
Категорија:Арбанашко
Кикинда

**Кикинда** — град и административен центар на округот Северен Банат во автономната покраина Војводина, Србија. Урбаното подрачје на градот има 38.065 жители, додека административна област на градот има 59.453 жители.

Градот бил основан во 18 век. Од 1774 до 1874 година Кикинда било седиште на областа Голема Кикинда, автономна административна единица на Хабсбуршката монархија. Во 1893 година на Кикинда ѝ бил доделен статус на град. Градот станал дел од кралството Србија (и кралството на Србите, Хрватите и Словенците) во 1918 година.

Во 1996 година, добро сочувани археолошки остатоци од половина милион-годишниот стар мамут биле ископани на периферијата на градското подрачје. Мамутот наречен „Кика“ станал еден од симболите на градот. Денес остатоците се изложени во Националниот музеј на Кикинда. Други занимливости во градот се „Сувача“ - уникатна мелница придвижувана од магаре, годишните денови на тиквата, и меѓународниот симпозиум на скулптура „Тера“. Многубројните зимски гнезда на планинскиот був се лесно достапни, бидејќи се наоѓаат во градските паркови и затоа тие привлекуваат набљудувачи на птици од земјата и странство.

## Демографија
Според пописот од 2011, во градот Кикинда живеат следниве етникуми:
* Срби = 44,846 (75.43%)
* Унгарци = 7,270 (12.23%)
* Роми = 1,981 (3.33%)
* Други = 5,356 (9.01%)

## Познати жители
*Мирослав Антиќ – поет
*Ѓура Јакшиќ – сликар
*Младен Крстаиќ – фудбалер
*Саво Савановиќ – вампир од народните приказни
*Срѓан Срдиќ – писател

## Збратимени градови
Кикинда е збратимена со:

## Клима

## Наводи

## Поврзано
*Градови во Србија

## Надворешни врски

*Официјално мрежно место на градот

Категорија:Градови во Србија
Париски кодекс

**Париски кодекс** (исто така познат како ***Кодексот Пересиниус*** и ***Кодексот Перес***) е еден од трите преживеани општо прифатени пред-колумбовски мајански книги кои потекнуваат од посткласичниот период на мезоамериканската хронологија (околу 900-1521). Документот е многу слабо сочуван и претрпел значителна штета на рабовите, што довело до губење на некои делови од текстот. Кодексот во голема мера се однесува на циклусот на тринаесетте циклуси од 20-годишниот *катун* и вклучува детали на мајанските астрономски знаци.

*Парискиот кодекс* се смета дека е создаден во западен Јукатан, најверојатно на Мајапан. Датиран е околу 1450 година, во доцниот посткалсичен период (1200–1525 година). Во поново време се сугерира дека овој текст потекнува од 1185 година, со што овој документ се вбројува меѓу оние настанати во почетокот на посткласичниот период (900-1200 година). Како и да е, астрономските и календарските информации кои ги содржи кодексот се во контекст на циклусот од класичниот период (од 731 до 987 година), со што се покажува дека можеби овој кодекс е копија на претходен документ.

*Парискиот кодекс* се чува во Националната библиотека на Франција во Париз, каталогизиран како Мексикански документ 386.

## Наводи

Категорија:Мајански ракописи
Хави Мартинес

**Хавиер „Хави“ Мартинес Агинага** (; роден во Естела, на  година) — шпански фудбалер кој игра за Баерн Минхен во германската Бундеслига, како дефанзивец или дефанзивен играч за врска. Во Билбао во тимот на Атлетик Билбао пристигнал во 2006 година пред својот 18-ти роденден, и бргу се наметнал како стартер.

Мартинес го освоил Светското првенство во фудбал во 2010 година и ЕУРО 2012 со репрезентацијата на Шпанија.

### Клупска кариера
#### [[Атлетик Билбао]]
Мартинес е роден во Естела-Лизара, Навара. Првиот професионален договор го потпишал со Атлетик како 17-годишник за шест милиони евра во летото 2006 година. Мартинес набргу станал незаменлив во својата прва сезона, каде што забележал значајни резултати. Сезоната ја завршил со 35 одиграни натпревари, на кои постигнал 3 голови.

#### [[Бајерн Минхен|Баерн Минхен]]
На 29 август 2012 година, Баерн Минхен ја платил откупната клаузула од 40 милиони € во неговиот договор, а Мартинес потпишал петогодишен договор со германскиот клуб. Тој така поставил рекорд во 50-годишната историја на Бундеслигата. Мартинес дебитирал на 2 септември - на својот  24-ти роденден - влегувајќи во 77-та минута како замена за Бастијан Швајнштајгер, на натпреварот против ФК Штутгарт. Тој го постигнал својот прв гол за новиот клуб против Хановер 96, на 24 ноември.

## Трофеи и награди
### Атлетик Билбао
* Лига на Европа : финале 2011/12.
### Баерн Минхен
* Бундеслига **(4)** : 2012/13, 2013/14, 2014/15, 2015/16.
* Куп на Германија **(3)** : 2012/13, 2013/14, 2015/16.
* Суперкуп на Германија **(2)** : 2012, 2016.
* Телеком куп на Германија **(2)** : 2013, 2014.
* Лига на шампиони **(1)** : 2012/13. 
* УЕФА суперкуп **(1)** : 2013.
* Светско клупско првенство **(1)** : 2013.

### [[Фудбалска репрезентација на Шпанија|Репрезентација на Шпанија]]
* Светско првенство **(1)** : 2010.
* Европско првенство **(1)** : 2012.
* Куп конфедерации : (друго место) 2013.
* Европско првенство до 21 години **(1)** : 2011.
* Европско првенство до 19. години **(1)** : 2007.

## Наводи

## Надворешни врски

*Bayern official profile 
*National team data
*
*
*

Категорија:Живи луѓе
Категорија:Шпански фудбалери
Категорија:Наварски фудбалери
Категорија:Фудбалери на ФК Осасуна
Категорија:Фудбалери на ФК Атлетик Билбао
Категорија:Фудбалери на ФК Бајерн Минхен
Категорија:Баскиски фудбалски репрезентетивци
Марко Крижевчанин

**Свети Марко Крижевчанин** (,  – , ) – канонизиран хрватски светец на Римокатоличката црква, свештеник, кошички маченик, професор по теологија, каноник и мисионер.

## Животопис
Неговото полно име било Марко Стјепан Кризин. Се родил во Крижевци, во загрепската бискупија. Најпрво студирал во језуитскиот колеџ во Грац, а подоцна и на универзитетот во Грац каде станал доктор по филозофија.

Како кандидат на загрепската бискупија бил примен во прочуениот римски колеџ *[[Germanicum et Hungaricum]]*, каде со своја рака запишал дека е Хрват	, што се сочувало до денешен ден во архивот на заводот. Во Рим останал од 1611 до 1615 година.

Откако станал свештеник се вратил во родната бискупија каде останал кратко време. Кардиналот Петар Пазмањ го повикал во Унгарија, го поставил управник на црковното училиште во Трнава и острогонски каноник. Подоцна му го доверил и управувањето на бенедиктанската опатија Сеплак кај Кошице.

Во тоа време Кошице било тврдина на унгарскиот калвинизам. За да ја зајакне положбата на малобројните католици, градскиот управител во Кошице повикал двајца исусовци: Стјепан Понграц и Мелхиор Гродецки. Нивната плодоносна работа ја зајакнала свеста на католиците, но предизвикала без на калвинистите. Биле лажно обвинети дека предизвикале пожар и затворени. Во тоа време со нив се наоѓал и свети Марко кој исто така бил затворен. Свирепо ги мачеле и погубиле.

Канонизација на тројцата кошички маченици се случила на 2 јули 1995 година во Кошице, Словачка.

Празникот на св. Марко Крижевчанин е на 7 септември.

## Наводи

## Надворешни врски
* Križevci.eu: Sv. Marko Križevčanin 

Категорија:Хрватски светци
Категорија:Хрватски теолози
Категорија:Бенедиктинци
Категорија:Христијански мисионери
Категорија:Христијански светци од 17 век
Категорија:Погубени со обезглавување
Јајце со пупка од роза (Фабержеово јајце)

**Јајце со пупка од роза** — накит од скапоцени камења емајлирани во Велигденско јајце од страна на Мајкл Перкин под надзор на рускиот златар Петар Карл Фаберже во 1895 година, за Никола II од Русија, кој го презентираше јајцеto на неговата сопруга, царицата Александра Фјодоровна. Тоа било првото јајца кое Никола го претстави на Александра.

## Изненадување
thumb|Јајцето пупка со роза со изгубено изненадување
Јајцето се отвора како бонбоњера за да се открие жолто-емајлирана пупка од роза, во која  две изненадувања првично биле содржани. Изненадувањата се водат за исчезнати, но тие беа златната круна, со дијаманти и рубини, и кабокон рубин приврзок. Круната била наменета за Александра Фјодоровна  за новата улога како царица на Русија, по пристапувањето на престолот на нејзиниот сопруг, Никола II од Русија.

## Историја
По смртта на Александар III на Русија, неговиот син, Николас стапил во брак со Александра Фјодоровна, која подоцна станала царицата Александра на Русија, по пристапувањето на престолот на нејзиниот сопруг, Николај II на Русија. Принцеза Аликс ја пропушти градината на Rosenhöhe, Дармштат , па така ова јајце ја потсетуваа на нив за време на нејзиниот прв Велигден со својот нов сопруг. Познатата жолта роза во 1895 година беше жолта Кина чај роза кои се воведени од страна на Паркес од Кина, во 1824 година,и повторно изникнала во есен на поблаги градини од Санкт Петербург, каде што не е издржлив на дождови.

Жолтите рози биле најмногу ценети во земјата на царицата. Јајцето било прегратка на отелотворениот неокласицизам, спротивно на доминацијата на современиот дизајн во крајот на 19 век. Фаберже наплаќа 3.250 рубљи за јајца .

Во 1917 година, јајцето било конфискувано од страна на Руската Привремена влада, а подоцна било продадено на Емануел Снешко на компанијата за накит Вартски околу 1927 година. Тоа беше во сопственост од страна на Чарлс Парсонс во 1930 година, и се изгуби со децении, поради гласините дека било оштетена во брачен спор. Оваа штета што му помогна на Малком Форбс да го идентификуваат јајцето, кога тој го купил во 1985 година од страна на Фине Уметничкото општество во Лондон. Во 2004 година беше продаден како дел од Форбс колекцијата Виктор Велкерзбер. Велкерзберг купи некои девет кралски јајца од колекцијата, за речиси 100 милиони долари.

Јајцето е сега дел од Виктор Векселберг колекцијата, во сопственост на Линк Тајмс Фондацијата, а сместена во Фаберже музејот во Санкт Петербург, Русија.

## Поврзано
* Фабержеово јајце
* Украсување на јајца

## Наводи

## Надворешни врски
* The Rosebud Egg

Категорија:Фабержеови јајца